Document ID: /roh_data/filtered/fineweb-2-filterrobots_roh.jsonl.gz/56369

Ils dumber da lufs crescha
(anr/ac) L’Uffizi federal per l’ambient quinta cun daplirs lufs. Betg per plaschair da l’agricultura ed en spezial dals elevaturs da nursas. Els ston augmentar la protecziun da las muntaneras.
La protecziun dals animals da niz daventa indispensabla
La protecziun da muntaneras dominescha la discussiun a las radunanzas dals elevaturs da nursas. Ils chauns da protecziun chaschunan divers problems. Schebain ch’els paran dad ademplir lur incumbensa primara. Durant la stad passada èn naginas nursas daventadas unfrenda da l’animal da rapina, dentant durant il temp da la primavaira passada. L’Uffizi federal per l’ambient ha skizzà propostas per mauns da la politica co reglar il dumber da lufs entaifer ils roschs. Il concept stipulescha cundiziuns per lubir da sajettar lufs. Quai en vista al dumber creschent dals animals da rapina en Svizra ed en il chantun Grischun.